*Jézus pedig így válaszolt nekik: „Bizony, bizony, mondom néktek, nem Mózes adta nektek a mennyei kenyeret, hanem az én Atyám adja nektek az igazi mennyei kenyeret.* (Jn 6,32)

A pusztai vándorlás ténye összekapcsolódott Mózes nevével, akit Isten kiválasztott e feladat véghezvitelére. Isten Mózes közvetítésével beszélt a néphez. Ez a fajta közvetítés ma már nem szükséges, hisz Jézus kereszthalála megszüntetett minden zavaró tényezőt amely a közvetlen kapcsolat akadálya volt.

Az eltelt évszázadok, valamint a kérdezők felületes ismerete miatt már nem vált pontosan ketté Mózes és Isten szerepe abban a vándorlásban. De Jézus helyére teszi a dolgokat: nem Mózes adta a mennyei kenyeret. Nem ember gondoskodott az életről a pusztában egy olyan hatalmas néptömegnek.

Az örök élet vonatkozásában ma is ez törtnénik: nem ember hozza az örök életet, hanem a Mennyei Atya gondoskodott róla. Mindenki számára! A gondoskodás neve: Jézus! *Vadon Gyula*